มันนี่ทูเดย์
จัดรถเคลื่อนที่แลกเหรียญ
5 พ.ค. 2559

จัดรถเคลื่อนที่แลกเหรียญ
นายจักรกฤศฏิ์ พาราพันธกุล อธิบดีกรมธนารักษ์ กล่าวว่า จะจัดหน่วยบริการแลกเหรียญกษาปณ์เคลื่อนที่ เพื่อทุกกลุ่มเป้าหมายเข้าถึงบริการแลกเหรียญและบริหารจัดการเหรียญกษาปณ์อย่างมีประสิทธิภาพ พร้อมทั้งเผยแพร่ข้อมูลข่าวสารอย่างถูกต้อง เข้าใจง่าย เพื่อให้ประชาชนได้รับทราบข้อมูลอย่างครบถ้วนเกี่ยวกับเหรียญกษาปณ์ กระตุ้นให้เกิดการนำเงินเหรียญกษาปณ์มาใช้หมุนเวียนในท้องตลาด ช่วยลดต้นทุนการผลิตเหรียญอีกด้วย
กรมศุลฯปราบทุจริต
นายกุลิศ สมบัติศิริ อธิบดีกรมศุลกากร เปิดเผยว่า กรมได้ส่งหนังสือเวียนถึงผู้บริหารและนายด่านทั่วประเทศ ให้ป้องกันและปราบปรามปัญหาการทุจริต โดยกำหนดให้ผู้บังคับบัญชาในทุกระดับชั้นร่วมกันเฝ้าระวัง กำกับและสอดส่องดูแลผู้ใต้บังคับบัญชาและเจ้าหน้าที่ทุกราย ไม่ให้มีการกระทำที่ไม่ถูกต้องหรือส่อไปในทางทุจริต หากพบว่าผู้บังคับบัญชาเพิกเฉย ไม่สนใจต่อการกระทำที่ไม่ถูกต้องของผู้ใต้บังคับบัญชา ถือว่าบริหารงานหย่อนประสิทธิภาพ ต้องร่วมรับผิดชอบถูกดำเนินมาตรการทางวินัยทันที